Ağrı dağı (rəvayət)
Keçmişlərdə Ağrı dağı ilə Haça dağ yaxın qonşu olublar. Çox
da istəkli imişlər. Həmişə bir-birini gözlər, mehriban dolanıb ömür
sürərlərmiş. Bir gün bu dağların arasında bərk mübahisə düşür. İş o
yerə çatır ki, onlar hirslənib düşmən kimi dalaşmağa başlayırlar.
Haça dağ özünü haqlı bilib qəzəbindən bir dəli nərə çəkir. Əl atıb
Ağrıya güclü zərbə vurur. O zaman Ağrı hamilə imiş. Zərbənin
gücündən bala salır.

Ağrı qonşusunun bu hərəkətinə tab gətirə bilmir. Özünü toplayıb
o da Haça dağa öz zərbini göstərir. Haça dağın fəryadı yeriyurdu
götürür. Ağrının zərbindən onun da başı aralanır. Deyirlər ki,
o vaxt başı ayrıldığından adı da Haça dağ qalmışdır. Ağrının saldığı
bala isə böyüyüb onun yanında göylərə baş çəkmişdir. Adına Bala
Ağrı demişlər.

Mənbə 

Əsatirlər, əfsanə və rəvayətlər. Bakı, "Şərq-Qərb", 2005. anl.az

Rəvayətlər